Եվա Պավլիկ

**Եվա Պավլիկ** (. ), ավստրիացի գեղասահորդուհի, 1948 թվականի ձմեռային օլիմպիական խաղերի արծաթե մեդալակիր, 1948 թվականի աշխարհի առաջնության արծաթե մեդալակիր, 1949 թվականի Եվրոպայի առաջնության չեմպիոնուհի, 1948 թվականի Եվրոպայի առաջնության արծաթե մեդալակիր, 1946–1949 թթ. Ավստրիայի քառակի չեմպիոնուհի կանանց մենասահքում։ Հանդես է եկել նաև զուգասահքի մրցումներում՝ 1942 թվականին դառնալով Ավստրիայի չեմպիոն։

## Կենսագրություն
Եվա Պավլիկը ծնվել է 1927 թվականին: Գեղասահքով զբաղվել  է 4 տարեկանից։ Տասներկու տարեկանում նա պլանավորում էր մասնակցել 1940 թվականի օլիմպիական խաղերին մենասահքի և զուգասահքի մրցումներում՝ իր ապագա ամուսնու՝ Ռուդի Զելիգերի հետ։ Այդ ծրագիրը չիրականացավ Երկրորդ համաշխարհային պատերազմի պատճառով։ 1938-ից 1945 թվականներին Ավստրիան Գերմանիայի մաս էր կազմում, և Ավստրիայի առաջնություններ չէին անցկացվում, փոխարենը անցկացվում էին Արևելյան Մարկայի առաջնություններ։ 1949 թվականին, չնայած ապենդիցիտի նոպային, Եվան դարձավ Եվրոպայի չեմպիոնուհի։ Նույն թվականին աշխարհի առաջնությունում նա կարող էր երկրորդ տեղը գրավել՝ հաջորդելով Ալյոնա Վրզանևային, բայց նրա չմուշկները կոտրվեցին ելույթի ժամանակ, մրցավարներն էլ թույլ չտվեցին ելույթ ունենալ ուրիշ չմուշկներով։ Այդ առաջնությունից հետո Պավլիկը դարձավ պրոֆեսիոնալ և ելույթ ունեցավ Վիեննայի սառցե ռևյուում, ինչպես նաև նկարահանվեց մի քանի ֆիլմերում։ 1952 թվականին Ռոբերտ Շտոլցը  Եվա Պավլիկին նվիրեց իր առաջին սառցային օպերետը՝  «Հավերժական Եվա»-ն (*Die ewige Eva*): Holiday On Ice ձեռնարկի բոսսը՝ Մորիս Խալֆենը, Պավլիկին համարում էր Եվրոպայում սառցային շոուի լավագույն աստղը:  Եվան ու Զելիգերն էլ ճանաչվեցին աշխարհի լավագույն պրոֆեսիոնալ գեղասահորդական թիմը 1954 թվականին նրանք հրաժեշտ տվեցին Vienna Ice Revue-ին և մի քանի տարի հանդես եկան Scala Eisrevue-ում: 1958 թվականին վերադարձան Vienna Ice Revue.: 1961 թվականից Եվան սկսեց մեկնաբանել գեղասահքի մրցումները Österreichischer Rundfunk հեռուստատեսությամբ՝ դառնալով մարզական մեկնաբանի մասնագիտությամբ հանդես եկած առաջին գեղասահորդուհին։ Նա լուսաբանել է գեղասահքի Եվրոպայի և աշխարհի մի շարք առաջնություններ, 1964, 1968 և 1972 թվականների օլիմպիական խաղերը:  1973 թվականից  անգլերեն ու գերմաներեն էր դասավանդել Վիեննայի դպրոցներից մեկում (մինչ այդ՝ 1954 թվականին Վիեննայի համալսարանում ստացել էր բանասիրական գիտությունների դոկտորի աստիճան)։ 1979 թվականին  ծանր հիվանդացել է: Մահացել է 1983 թվականին՝ ամուսնու մահից չորս ամիս անց։

## Սպորտային նվաճումներ

* * WD = դուրս է եկել մրցույթից

(Ռուդի Զելիգերի թիմակցությամբ)

## Ֆիլմագրություն

* 1939 — *Sonnige Jugend*
* 1951 — Գարունը սառույցի վրա / *Frühling auf dem Eis* — Եվա (գլխավոր դեր)
* 1956 - *Aus Essen. Eis mit Früchten serviert von der Scala-Eisrevue*
* 1959 — Magic Revue / *Traumrevue* — Իլոնա Կարոյ
* 1962 - Երեք սիրային նամակ Տիրոլից / *Drei Liebesbriefe aus Tirol* - Ice Dancer / սառցապարուհի
*

## Ծանոթագրություններ

## Գրականություն

* Eva Pawlik, Autobiographical article in: Als ich 19 war (When I was 19 years old). Jugend&Volk 1981
* Roman Seeliger, Die Wiener Eisrevue. Ein verklungener Traum (The Vienna Ice Revue. A Dream That Has Faded Away). Hölder-Pichler-Tempsky 1993
* Roman Seeliger, Die Wiener Eisrevue. Einst Botschafterin Österreichs - heute Legende (The Vienna Ice Revue. Austria´s Ambassador Of The Past - Today´s Legend). Bezirksmuseum Wien-Meidling, 2008
* Ingrid Wendl, Eis mit Stil (Ice In A Proper Style). Jugend&Volk 1979
* Ingrid Wendl, Mein großer Bogen (My Great Arch). Böhlau 2002
* Isabella Lechner, Wienerinnen, die lesen, sind gefährlich (Viennese Women That Read Are Dangerous). Chapter "Eva Pawlik". Elisabeth Sandmann, Munich 2012
* Isabella Lechner, Die Wiener Eisrevue (The Vienna Ice Revue). Diploma thesis, University of Vienna, 2008

## Արտաքին հղումներ
* Porträt in der Online-Ausgabe der österreichischen Tageszeitung „Der Standard“
* Österreichisches Olympiamuseum
* Interview mit Eva Pawlik über ihren olympischen Erfolg
* 
** 
** Eva Pawlik Fanpage

Կատեգորիա:Վիեննայի համալսարանի շրջանավարտներ
Կատեգորիա:Ավստրիացի լրագրողներ
Կատեգորիա:Վիեննա քաղաքում մահացածներ
Կատեգորիա:1983 մահեր
Կատեգորիա:Հուլիսի 31 մահեր
Կատեգորիա:Վիեննա քաղաքում ծնվածներ
Կատեգորիա:Անձինք այբբենական կարգով
Կատեգորիա:1927 ծնունդներ
Կատեգորիա:Հոկտեմբերի 4 ծնունդներ
Կատեգորիա:Ավստրիացի կինոդերասանուհիներ
Կատեգորիա:Գեղասահքի Եվրոպայի չեմպիոններ
Կատեգորիա:Գեղասահորդներ